
LINIIS DI STORIE SOCIÁL E ECONOMICHE 

(2) LINIIS DI STORIE SOCIÂL E ECONOMICHE DAL FRIÓL TRA 1500 E 1800 
LEZION 4: NOTE DIDATICHE 


Cualis podevino sei tal 1700 lis materiis primis par fà tiessüt pal visti e altris 
üs? 


Tra chés di origjin animál: lane e sede 
Tra chés di origjin vegjetál: lin, cjanaipe e, plui tart, coton. 


La culture dal lin e jere pussibile te fasse climatiche europeane continentál, ancje in Friül. Si 
podeve disponi inalore de materie prime cence fále vignî di tant lontan, cemüt che al sarès stàt 
pal coton, che al compagnà impen la rivoluzion industriál dal 1800. 


E jere fibre vegjetál, che e permeteve la produzion di tiessüts che a vevin un üs complementàr 
a chel de lane. 

(3) LINIIS DI STORIE SOCIÁL E ECONOMICHE DAL FRIÓL TRA 1500 E 1800 
LEZION 4: NOTE DIDATICHE 


Jacop Linus al mete in pits la uniche grande imprese preindustriàl in Friül, in Cjargne, prin dal 
1800. E jere une industrie tessile, e lavorave il lin, cun formis di lavorazion a domicili, che e 
aurive materie prime in part de produzion agricule furlane, in part de importazion. 

E dura floride dome uns cincuante agns, te prime metàt dal 1700, po la decjadence e la 
sparizion. 


? Cussi lis domandis obleadis a son: 


+ Cuale jerie la forme di produzion de imprese di Linus rispiet al model de 
rivoluzion industrial? 


# Cualis sono stadis lis resons che a an permetude la nassite di une industrie di 
chés dimensions inte realtát economiche furlane? 


*- Cualis sono stadis lis resons che le àn distudade? 

m LINIIS DI STORIE SOCIÂL E ECONOMICHE DAL FRIÓL TRA 1500 E 1800 
LEZION 4: INDUSTRIIS PRIN DAL 1800 


Jacop Linüs 


Jacop Linüs al nassè a Paulár tal 1691. Al jere puar di famee, tant che al scugnì là a cirî vore a 
Vilac, tant che tiessidór. Al metè vie un franc, e a pene che al podè a vierzé a Mueg un 
laboratori di tiessidure dal lin. 

Tal 1717. 

La fortune e fo grande. In póc timp, graciis al marcját che al domandave chel gjenar di prodot, al 
podé vendi une vore, fà capitál e cressi. 

Tal 1740 al vierzeve a Tumieg un stabiliment, un dai plui grancj de Europe. In Cjargne no 
mancjave man di opare, stant che e jere emigrazion, e la fortune di Linüs e fo ancje la fortune 
de Cjargne par une biele dade di timp. 


Al muri tal 1747, ma la sò imprese e continuà la produzion cun fortune ancjemo par une desene 
di agns. 

(5) LINIIS DI STORIE SOCIÂL E ECONOMICHE DAL FRIÓL TRA 1500 E 1800 
LEZION 4: INDUSTRIIS PRIN DAL 1800 


Jacop Linüs 


A Sant Vit al veve tiere par coltà il lin, ma no i bastave. A ‘ndi faseve vignî de Slesie, de Livonie 
o de Pomeranie, ma ancje de Austrie, e dal Orient. 

La filadure je fasevin cul sisteme a domicili lis fameis contadinis. Ur distribuive la materie prime 
che je tornavin filade. 

A Mueg al spurgave il fil e lu sblancjave. A Tumieg lu faseve tiessi e piturà. 


Tal 1731 a jentravin in Friül 399 balis di lin pe lavorazion. Dome Linùs a 'ndi tignive pe sò ativitàt 
199. 

Tal 1741 a jerin impleadis a tiessi a timp plen par Linüs 35 fameis a Dimpec, 45 Socléf, 48 tra 
Cjavac e Dalés, 115 te zone di Lauc fin a Vinai, 110 a Tumieg e tes vilis intor, 152 des bandis di 
Verzegnis. 

9 LINIIS DI STORIE SOCIÂL E ECONOMICHE DAL FRIÓL TRA 1500 E 1800 
LEZION 4 : INDUSTRIIS PRIN DAL 1800 


Jacop Linüs 


Linüs al vendeve lis sós telis suntun marcját une vore larc e al veve magazens siei ancje a 
Napoli, a Cadic e a Costantinopoli. 


Ancjemo tal an 1755 la imprese e produseve 37.799 piecis. 
Ogni an a jessevin 1 milion e 300 brags di tele, cence contà lis piecis di cjanaipe e lis telis pes 
velis des náfs. 

LEZION 4: INDUSTRIIS PRIN DAL 1800 


Cramárs e tradizion dal tiessi 


A risultin dós Cjargnis, ché des vilis plui adalt, di dulà che a partivin i cramárs, e ché des vilis de 
fasse sot, cuntune tradizion di mistîrs dal tiessi. 


| cramárs a levin intor a fà cumierc minut, la plui part cu la crame su lis spalis. A cjapavin sù 
ogni sorte di prodot des manifaturis, dai fontics e des speziariis di Vignesie, che po ju devin für 
pes cjasis de int dal Friül e dal Venit. 


Te basse Cjargne si vevin mistîrs de tradizion dal tiessi: tiessidórs e sartórs, ma ancje 
gramolárs e petenadórs dal lin e de cjanaipe, garzadór de lane, sblancjadórs e tentórs, e po 
petenárs, urdidorárs e telarárs. 

La tradizion e jere antighe e la esperience ben salde. 


Par tantis fameis e nassè une sorte di division dal lavór interne. Al è cui che al reste in vile pes 
voris leadis al teritori, massime de agriculture di montagne, e al é cui che al va jü in citát, in Friül 
o vie pal Venit, ma ancje tal forest, a vierzi une buteghe di tiessidure. 

o LINIIS DI STORIE SOCIÂL E ECONOMICHE DAL FRIÓL TRA 1500 E 1800 
LEZION 4 : INDUSTRIIS PRIN DAL 1800 


La fin de imprese di Linüs 


Linüs al rivà a convinci Vignesie che ce che al produseve nol leve cuintri dai interés di altris 
industriis de Republiche für dal Friùl, e lu lassarin prosperá in pàs. Lui al produseve ce che la 
Republiche se no e varés vüt di comprá dal forest. 


Cui agns 60 dal 1700 la imprese di Linùs e tacà a jentrá in crisi. No vendeve plui compagn di 
prin. Al pareve che cul 1774 si tornàs a vendi ben, ma al jere dome che un salustri. E le simpri 
plui al mancul e e cessà la ativitàt tal 1813. 

LEZION 4 : INDUSTRIIS PRIN DAL 1800 


La industrie de sede 


AI è dal 1505 il prin at public li che si nomene la sede. Il Parlament de Patrie dal Friùl al manda 
ambassadòrs a Vignesie par dî al dós di no meti une tasse su la sede. 


Si sa che tal 1580 lis sedis che a jessevin dal Friül a paiavin a Conean un dazi. 

AI è tai Anái (Annali) dal comun di Udin che il venezian Agostino Filatogni al domandà al Consei 
Maiór di podé meti sù une fabriche pe sede. Po a vierzerin a Udin filandis ancje Martino 
Marchesi e Cristoforo Ponte, un venezian e chel altri visentin. 


La lavorazion de sede e fo in man a forescj venits par un secul. 

LEZION 4: INDUSTRIIS PRIN DAL 1800 


La industrie de sede 


Zuan Batiste Campár (Giovan Battista Zamparo), furlan di Udin, tal 1684 al implantà une filande 
a Udin, tirant la aghe de roie di Borc di Gragan. Al jere stàt a visità lis filandis li che la tradizion 
de lavorazion de sede e jere plui indenant, e po al veve fatis vignî a Udin di Bassan mestris de 
sede par insegnà la art aes furlanis e al veve cjapàts sù uns 200 operaris di difùr. 


La filande di Campár e filave la sede che po Jacopo Occioni, venezian, al tiesseve, simpri in 
Udin. Agns daspò e passà a Josef Zanon, che al veve vierte une seconde filande, e plui tart al fi 
so Antoni. 

Zanon al cirì ancje di difondi une culture di coltivazion dai moràrs intes campagnis, e di 
arlevament dai cavalîrs. 

La industrie de sede 


Si considerà a miec dal 1700 che no si veve dome di pensá di slargjá la colture dal morár e 
l'arlevament dai cavalîrs, ma ancje di resonà su la cualitàt. Si fasè invistiment par cuistà oparis 
di economie rurál, che a rivuardavin ancje i arlevaments in cuistion. 


A forin elets tré Presidents des arts che a vevin di proviodi a studià mioriis, sperimentá, premià 
cui che al faseve produzion di cualitát e inovazion, sovenzioná. 


Antoni Zanon 


Antoni Zanon al capi che bisugnave jessi de tradizion, mudá mentalitát, par miorá la economie 
e vivi miór in ducj. Al pensave a formis gnovis di produzion, che a fossin di prospetive, che a 
inalgassin la cualitát de vite e il redit. Al crodeve che la industrie de sede e podés strissinà la 
economie des campagnis cul arlevament dai cavalirs. Si bate par chest obietîf cun energjie e 
convinzion. 

Al jere destin che la strade indicade di Zanon e ves di imberdeâsi cui prins dal 1800. 


a cure dal prof. Adrian Cescje -2006 

6» LINIIS DI STORIE SOCIÂL E ECONOMICHE DAL FRIÓL TRA 1500 E 1800 
LEZION 4: NOTE DIDATICHE - DOMANDIS 


? DOMANDIS: 
+ Cuant che e compari la industrie de sede in Friùl? Ce testemoneancis? 
# Ce ideis vevial Antoni Zanon? 


€ Ce consistence vevie la produzion seriche in Friül tes sós fasis di produzion, de 
materie prime ae ultime lavorazion? 


ẹ Cuantche e jentrà in crisi la produzion seriche? Daspò di cuâi events? 

